ཚེ་རིང་བསོད་ནམས་༡༩༩༥ལོར་ལས་ཀར་ཞུགས་པ་ནས་བཟུང་།ས་ཆ་གང་སར་བཏང་རུང་།འཁང་ར་དང་བློ་འགྱོད་ཅི་ཡང་མེད་པར་གྲོང་གསེབ་སློབ་གསོའི་ལས་གནས་བརྟན་སྲུང་དང་།མདོ་ཡུལ་ཤང་གི་སློབ་མ་༣༤ཀྱི་ཆེད་དུ་གནས་འདིར་ཡོང་ནས་སློབ་ཁྲིད་ས་ཚིགས་དེའི་དགེ་རྒན་ངོ་མར་གྱུར་བ་རེད།ཁོ་རང་སླེབས་པ་ནས་བཟུང་རི་ལུང་དེ་ནས་དཔེ་དེབ་ཀློག་པའི་སྒྲ་ཐོག་མར་ཐོན།སློབ་ཁྲིད་ས་ཚིགས་དེ་རུ་སློབ་མ་ཚོས་བོད་ཡིག་དང་རྒྱ་ཡིག་སྦྱོང་ཆོག་ཀྱང་།ཚེ་རིང་བསོད་ནམས་ཀྱིས་ཡ་མཚན་པའི་གནས་ཚུལ་ཞིག་ཤེས་རྟོགས་བྱུང་བ་ནི།ལྷོ་པ་རིགས་འདུས་སྡོད་བྱེད་སའི་གནས་འདིར།ལྷོ་པ་རིགས་ཀྱི་བྱིས་པ་ཚོས་རང་མི་རིགས་ཀྱི་སྐད་ཡིག་ཤེས་ཀྱི་མེད་པ་དེས་ཚེ་རིང་བསོད་ནམས་ལ་སེམས་ཁྲལ་ཆེན་པོ་བྱུང་བ་རེད།དེ་སྔོན་མདོ་ཡུལ་ཤང་དུ་ལྷོ་པའི་སྐད་སློབ་མཁན་གྱི་དགེ་རྒན་མེད་པས་ཚེ་རིང་བསོད་ནམས་རང་ཉིད་ཀྱིས་ལྷོ་པའི་སྐད་བསླབ་རྒྱུའི་སེམས་ཐག་བཅད་པ་རེད།ཚེ་རིང་བསོད་ནམས་ཀྱིས་ངེས་པར་དུ་ངས་བསླབ་ཐུབ་པ་བྱེད་ཀྱི་ཡིན།དེ་ངའི་འགན་འཁྲི་རེད།དེ་ལས་ལྡོག་ཚེ་རིག་གནས་དེ་བརླག་འགྲོ་གི་རེད་ཅེས་བཤད་པ་རེད།དེ་ནས་བཟུང་ཁོ་རང་གིས་ཉིན་མོ་སློབ་ཁྲིད་བྱེད་པ་དང་མཚན་མོ་སློབ་མ་ཚོར་ལྟ་སྐྱོང་བྱས་ཏེ།སློབ་མ་ཚོ་གཉིད་ཁུག་རྗེས།ཁོ་རང་གིས་གློག་སྒྲོན་འོག་ཏུ་སྨྱུག་རྩེ་འཛིན་སྟངས་དང་སྐད་ཆ་ཚིག་གཅིག་རེ་ནས་འགོ་བཙུགས་ཏེ་སྦྱངས་པ་རེད།དགེ་རྒན་མེད་པར་དགེ་རྒན་དང་།བསླབ་གཞི་མེད་པར་སོ་སོས་ལག་པ་འགུལ་ནས་ཚིག་དུམ་དང་མིང་རྐྱང་༡༠༠༠ལྷག་ལག་བྲིས་བྱས་ཏེ་བསླབ་གཞི་བརྩམས་པ་སོགས་ཉིན་མཚན་དབྱེར་མེད་དུ་དཀའ་ངལ་ཁྱད་བསད་བྱེད་པ་ནི།བྱིས་པ་དེ་དག་གིས་རང་མི་རིགས་ཀྱི་སྐད་ཡིག་མི་བརླག་པའི་ཆེད་དུ་ཡིན།ཚེ་རིང་བསོད་ནམས་ཀྱི་ཁྱིམ་རྫོང་གྲོང་དུ་ཡོད་ཀྱང་ལོ་ཕྱེད་ནང་ཐེངས་གཅིག་ཀྱང་ལོག་ཐུབ་ཀྱི་མེད་པ་རེད།